Viljandi Kreiskool

Viljandi Kreiskool (saksa k. Fellinshe Kreisschule, vene k. Феллинское уездное училище) oli aastatel 1804–1885 Viljandis tegutsenud kreiskool.

Koolihoone valmis 1768. aastal, algselt asus hoones tööle Viljandi Maakohus. 1790. aastal hakkas hoones tööle kaheklassiline rahvakool, mis muudeti 1804. aastal kolmeklassiliseks Viljandi kreiskooliks. 

Viljandi Kreiskoolis õppisid Gottlieb Garl Reinthal (1798–1872), Johann Köler (1826–1899), Hans Wühner (1836–1911), Adam Peterson (1838–1918), Juhan Kunder (1852–1888), Martin Lipp (1854–1923), Villem Reiman (1861–1917), Jaan Leppik (1863–1943), Tõnis Grentzstein (1863–1916), Henrik Koppel (1863–1944), Jaan Tõnisson (1868–1941)Kaks Viljandimaa meest, kes ajasid tartlasena Eesti asja ja läksid korraks riidu, Postimees, 20. detsember 2023, Andres Alver (1869–1903),  Jaan Lõo (1872–1939), Karl August Hindrey (1875–1947)  jt.

1885. aastast töötas hoones linnakool, mis oli algul kolme-, hiljem aga neljaklassiline. 1912. aastal anti koolile Barclay de Tolly nimi ja see muudeti neljaklassiliseks kõrgemaks algkooliks.

 Vaata ka 
Gustav Max Schmidti Eragümnaasium, Liivimaa Maagümnaasium

Viited

Kategooria:Viljandi ajalugu
Kategooria:Viljandi koolid
Kategooria:Eesti kreiskoolid
Kategooria:Viljandi kreis